Tizrawin-a yettwaxedmen ɣef wungal aqbayli ad naf tuget deg-sen rzant tasleḍt n yiwudam, d wayen yaɛnan amsawal d umsiwal, kra wwint-d ɣef tutlayt i sseqdacen wungalen, kra ɣef yisental n tmagit deg ungal, kra nniḍen ɣef ukenni gar sin ungalen, diɣen llant tid ɣef usemres n tiẓriwin yemxallafen am teẓri tasimyutikit (tiẓri n unamek), d teẓri asnazmul (sémiologie), d teẓri tasmiḍrest (Intertextualité), ma deg wayen yeɛnan tiẓri tasensiwelt, imi d tiẓri wessiɛen deg yiferdisen i d-yettakken tuddsa n uḍris ur d llint ara s waṭas. Ihi seg tama-nnteɣ neɛreḍ ad nawi tazrawt-nneɣ ɣef yiwen n uferdis seg yiferdisen-is d aferdis n tsiwelt d tesleḍt-ines deg wungal n Brahim TAZAГART.